בילי מגנוסן

ויליאם גרגורי "בילי" מגנוסן (באנגלית: William Gregory "Billy" Magnussen, נולד ב-20 באפריל 1985) הוא שחקן אמריקאי. התפרסם בשל גילום דמותו של הנסיך של רפונזל בסרט "אל תוך היער". מגנוסן נולד בוודהייבן, קווינס שבניו יורק. מגנוסן הוא בנם של דיינה, מדריכת אירובי, וגרג מגנוסן, שרירן ומתאבק מקצועי. למגנוסן יש שני אחים הצעירים ממנו. מגנוסן גדל בוודהייבן עד גיל 10, ולאחר מכן עבר עם משפחתו לקאמינג שבג'ורג'יה. מגנוסן הוא בוגר שנת 2003 של "תיכון דרום פורסיית", ומאוחר יותר הוא סיים את ההשתלמות שלו ב"בית הספר של צפון קרוליינה לאמנויות". בשנת 2007, מגנוסן הופיע בהופעת הבכורה שלו בברודוויי, במחזה "The Ritz", בכיכובו של רוזי פרז. בשנת 2012, מגנוסן לוהק לדמותו של ספייק, לצידם של דייוויד הייד פירס וסיגורני ויבר במחזה הקומי של כריסטופר דורנג, "Vanya and Sonia and Masha and Spike", שהוצג בתיאטרון "מאק'קארטר" בפרינסטון שבניו ג'רזי ולאחר מכן גם ב"לינקולן סנטר" שבניו יורק ובתיאטרון "ג'ון גולדן", שם הוא הועמד לשישה פרסי טוני. מגנוסן הועמד לפרס טוני עבור תפקידו. בשנת 2009 ביצע את בכורתו הקולנועית בסרט האימה "Blood Night: The Legend of Mary Hatchet". בשנת 2010 שיחק בסרט "דמעות שמחות", לצדם של דמי מור ופארקר פוזי. עוד באותה שנה שיחק מגנוסן בסרט "12". ב-2011, גילם מגנוסן את ניל תומאס, גיבור מלחמת העולם השנייה, בסרט "ולנטיין האבוד", המבוסס על הספר "הוולנטיין האחרון" שנכתב על ידי ג'יימס מייקל פראט. בשנת 2011, מגנוסן שיחק את ת'ור בסרט "העלמות במצוקה". בשנת 2012, מגנוסן כיכב בסרט האינדי "משפחה שורדת". בשנת 2014, מגנוסן זכה לפריצתו הקולנועית כשנבחר לגלם את הנסיך של רפונזל בסרט "אל תוך היער". בשנת 2015, מגנוסן גילם סוחר משכנתאות בסרט "מכונת הכסף" ואת דאג פורסטר בסרט "גשר המרגלים". ב-2015 הופיע מגנוסן כמר אליס, העובד הסוציאלי של גילי, בסרט "The Great Gilly Hopkins". בשנת 2018 פורסם כי יחלו צילומיו של הסרט הוליוודי "השורד" המתאר את סיפורו של ניצול השואה הארי האפט, שאולץ להתאגרף כדי לחיות. נכון לשנת 2019, הוא היה בהפקה וצפוי להשתחרר בשנת 2020. את הסרט הביוגרפי, "השורד", יביים בארי לוינסון, הכוכב בן פוסטר שיגלם את האפט. לצד מגנוסן ישתתפו בסרט דני דה ויטו, ויקי קרייפס, פיטר סארסגארד, דר זוזובסקי וג'ון לגוויזאמו. הסרט הוקרן בבכורה עולמית ב-21 בספטמבר 2021 בפסטיבל הסרטים הבינלאומי בטורונטו. ב-2024 הופיע לצד ג'ייק ג'ילנהול ברימייק לסרט שומר הברים, שהופק על ידי אמזון פריים בבימויו של דאג ליימן. מגנוסן ידוע בשל תפקידו באופרת הסבון משנת 2008 שפורסמה ברשת CBS, "כשהעולם מסתובב", שם הוא שיחק את קייסי יוז. ב-2009, מגנוסן השתתף בתפקיד אורח בסדרה "החיים היפים", ששודרה ברשת CW. מגנוסן כיכב בתפקיד אורח בסדרה "אימפריית הפשע" כרוג'ר מקאליסטר, המאהב של ג'יליאן דרמודי, ושיחק בסדרה "חוק וסדר: כוונה פלילית" ובסדרה "חוק וסדר". בנוסף, בשנת 2014, מגנוסן הופע בתפקיד אורח בסדרה "הפילוג". בשנת 2015, מגנוסן לוהק לדמותו של קאטו קיילין בעונתה הראשונה של הסדרה "סיפור פשע אמריקאי", שהתבסס על המשפט של או. ג'יי. סימפסון. בשנת 2017 התארח בסדרת הטלוויזיה הקומית "קימי שמידט הבלתי שבירה" שנוצרה על ידי טינה פיי לרשת נטפליקס. ושיחק גם בפרק של "מראה שחורה" ובפרק של הסדרה "חברים מהקולג'". בספטמבר 2024, פורסם כי מגנוסן ישוב לסדרה "מראה שחורה" לפרק המשך ל-"USS Callister". מדיה וקבצים בנושא בילי מגנוסן בוויקישיתוף בילי מגנוסן, ברשת החברתית אינסטגרם בילי מגנוסן, במסד הנתונים הקולנועיים IMDb (באנגלית) בילי מגנוסן, באתר "אידיבי", מאגר הידע העברי לקולנוע ישראלי ועולמי בילי מגנוסן, באתר AllMovie (באנגלית) בילי מגנוסן, במסד הנתונים הקולנועיים KinoPoisk (ברוסית) בילי מגנוסן, באתר MusicBrainz (באנגלית) בילי מגנוסן, באתר Discogs (באנגלית) "Ben Foster to Star in Boxing Drama". Variety films. נבדק ב-18 במרץ 2016. {{cite web}}: (עזרה) Pete Hammond, Deadline, Deadline, ‏2 באוגוסט 2021 הרימייק ל"שומר הברים": סרט אגרופים כיפי עם חוש הומור נהדר | כלכליסט, באתר calcalist, ‏2024-04-03 Michaela Zee, ‘Black Mirror’ Season 7 Casts Emma Corrin, Paul Giamatti, Issa Rae, Awkwafina and More, Variety, ‏2024-09-19 (באנגלית אמריקאית)